projecte-aina/catalan_government_crawling huggingface dataset:
Davant les mesures de contingència derivades del coronavirus COVID-19, que recomanen de forma prioritària el confinament de la població, per totes les tramitacions que les empreses hagin de fer de documents de residus cal que prioritzin la via de la petició telemàtica de l'SDR.
A través de l'SDR es poden adquirir aquests documents, els quals també es poden imprimir en paper si així ho consideren les empreses.
Un cop transcorregut el termini de confinament derivat de les mesures extraordinàries pel COVID-19, es podran reprendre les trameses de documents en paper.
• Recomana a la ciutadania emmagatzemar temporalment els residus que hi duu habitualment
L'Agència de Residus de Catalunya (ARC) ha sol·licitat als diferents ens locals titulars del servei de deixalleria de tot Catalunya que tanquin al públic aquestes instal·lacions mentre duri l'actual situació sanitària, en no considerar essencial, en les actuals condicions i perspectives a curt termini, la prestació d'aquest servei.
L'Agència estima que les deixalles que s'hi aporten no requereixen, de forma general, una necessitat prioritària atès que són residus que no es generen de forma diària.
És per això que recomana a la ciutadania que emmagatzemi els residus que habitualment duen a la deixalleria fins que es pugui tornar a restablir el servei.
Mentrestant, la recollida ordinària de residus municipals queda garantida.
Aquestes instruccions ara tenen caràcter normatiu després de la publicació de l'ordre SND/271/2020
Gestió domiciliària dels residus en llars amb positius
Segons les recomanacions del Ministeri de Sanitat, els residus del pacient, inclòs el material d'un sol ús utilitzat per la persona malalta (guants, mocadors, mascaretes), s'han d'eliminar en una bossa de plàstic ( BOSSA 1 ) en un cubell d'escombraries disposat a l'habitació, preferiblement amb tapa i pedal d'obertura, sense fer cap separació per al reciclatge.
La bossa de plàstic ( BOSSA 1 ) s'ha de tancar adequadament i introduir-la en una segona bossa d'escombraries ( BOSSA 2 ), a la banda de la sortida de l'habitació, on a més es dipositaran els guants i mascareta utilitzats pel cuidador i es tancarà adequadament abans de sortir de l'habitació.
La BOSSA 2, amb els residus anteriors, s'ha de dipositar amb la resta dels residus domèstics a la bossa d'escombraries ( BOSSA 3 ) corresponent al cubell de fracció resta.
La BOSSA 3 també es tancarà adequadament.
Immediatament després es realitzarà una completa higiene de mans, amb aigua i sabó, al menys de 40-60 segons.
La BOSSA 3 es dipositarà exclusivament al contenidor de fracció resta [1] (o en qualsevol altre sistema de recollida de fracció resta establerta en l'entitat local), estant totalment prohibit dipositar-la en els contenidors de recollida separada de qualsevol de les fraccions separades (orgànica, envasos, paper, vidre o tèxtil) o el seu abandonament en l'entorn.
Gestió domiciliària dels residus en llars sense positius
En el cas de les llars sense positius, la separació dels residus es realitzarà com es ve fent habitualment.
Per tal de reduir al màxim la fracció resta (o fracció seca on sigui aplicable) que arriba les plantes de tractament, convé recordar als ciutadans la importància d'optimitzar la recollida separada de les diferents fraccions (paper / cartró, vidre, envasos, orgànica, si escau), i dipositar en els seus contenidors únicament els residus corresponents a aquests fraccions.
Finalment, es recorda als ciutadans que els guants de làtex o nitril utilitzats per fer la compra o altres usos no són envasos i per tant no han de dipositar-se en el contenidor d'envasos lleugers (groc).
[1] En poblacions amb separació humit-sec, la BOSSA 2 s'haurà de dipositar en la fracció que indiqui l'entitat local
El passat 19 de març de 2020 es va publicar al DOGC el Decret Llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica.
Aquest Decret Llei conté determinades previsions en matèria de gestió tributària per tal de garantir el principi de seguretat jurídica davant la declaració de l'estat d'alarma establert arran de la situació sanitària provocada pel COVID-19.
A aquests efectes, l'article 14 del citat Decret Llei preveu la suspensió dels terminis de presentació de tributs en els següents termes:
D'acord amb el citat precepte, se suspèn la presentació i el pagament de les autoliquidacions dels cànons de residus a l'Agència de Residus de Catalunya fins que es deixi sense efecte l'estat d'alarma establert en el Reial decret 463/2020.
En el cas que l'estat d'alarma finalitzi durant el període de presentació de l'autoliquidació, aquest termini s'ampliarà automàticament pels dies que han quedat bloquejats per l'estat d'alarma.
de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica.
• La generació de residus municipals ha caigut a una xifra estimada de 242.000 t, que és un 16,65% més baixa que en un mes normal (282.340 tones).
A la regió metropolitana de Barcelona la caiguda de la generació se situa en un 25%
• La recollida selectiva ordinària (orgànica, paper i cartró, vidre, envasos lleugers) en el seu conjunt disminueix a Catalunya un 20% en relació a un mes normal
• La fracció resta també ha caigut un 12% en aquest mes de confinament per la COVID-19, mentre que a la regió metropolitana de Barcelona la reducció mitjana ha estat del 17,5%, amb una major intensificació a la ciutat de Barcelona (25%)
Segons els estimacions efectuades per l'Agència de Residus de Catalunya en el mes de confinament per Covid19 la generació de residus municipals a Catalunya ha caigut a una xifra estimada de 242.000 t, que és un 16,65% més baixa que en un mes normal (282.340 tones).
A la regió metropolitana aquesta disminució s'accentua més, és del 25%, ja que la gran concentració d'activitat laboral, comercial i turística d'aquest entorn, que ara roman tancada o amb pocs desplaçaments de treballadors i treballadores, molts dels quals provenen de fora d'aquesta àrea.
Estimació de la variació de la generació
La recollida selectiva ordinària (orgànica, paper i cartró, vidre, envasos lleugers) en el seu conjunt cau un 20% en relació a un mes normal, és a dir, passa de 89.000 tones en un mes normal a 72.000 tones en el mes que es porta de confinament per Covid19.
Per fraccions la variació és negativa o a la baixa en el cas de l'orgànica, el paper i cartró, el vidre però incrementa en el cas dels envasos lleugers.
Diversos factors es posen de manifest, el confinament ha comportat una retracció de l'activitat comercial i de serveis (bars, restaurants), així com dels desplaçaments al lloc de feina, fet que ha comportat la disminució de l'orgànica, el paper i cartró i el vidre.
Per contra l'increment dels envasos lleugers és degut al major consum de llars pel fet d'estar en confinament.
Evolució estimada de la recollida selectiva
La fracció resta també ha caigut un 12% en aquest mes de Covid19 en relació a un mes ordinari, és a dir, s'ha situat de forma estimada en gairebé 170.000 t, quan en un mes ordinari serien unes 193.000 t.
Això respon a què molta activitat comercial i de serveis està tancada, i molta d'aquesta fracció resta generada per aquestes activitats va a parar als sistemes de recollida de fracció resta (contenidors), si no hi ha un circuit exprés.
A la regió metropolitana de Barcelona la reducció mitjana ha estat del 17,5% amb una major caiguda a la ciutat de Barcelona (25%) que a la resta de l'àrea metropolitana (8,5%).
• Actualment ja han obert deixalleries al Pla de l'Estany, al Baix Ebre i a Manresa
• S'aconsella als ciutadans consultar a l'ens local titular del servei si la deixalleria està oberta i si accepta residus de particulars
Davant de la reducció de les mesures de confinament decretades per l'Estat, que permet als treballadors i treballadores d'alguns sectors no essencials tornar a la feina, l'Agència de Residus de Catalunya aconsella que els ens locals, com a responsables de la gestió de les deixalleries, valorin la idoneïtat de reobrir aquests espais i, per tant, permetre la prestació d'aquest servei.
Així, serà cada ens local titular d'aquest servei qui valorarà el seu cas i decidirà si es donen les condicions de seguretat necessàries per poder reobrir el servei de deixalleria.
Per tal d'evitar nous contagis i garantir la salut i la seguretat dels operaris i usuaris, la reobertura d'aquestes instal·lacions ha de complir amb les normes sanitàries decretades per la Conselleria de Salut.
A hores d'ara, alguns ens locals han obert el servei però de forma restringida a les activitats econòmiques, i encara no per a la ciutadania.
És el cas d'algunes instal·lacions al Pla de l'Estany, al Baix Ebre i a Manresa.
Per això és important que la ciutadania consulti al seu ens local si el servei de deixalleria està obert i si accepta residus de particulars.
Les accions que es desenvolupen en aquest àmbit tenen com a principi el compromís d'aportar coneixement i bones pràctiques en la gestió dels residus, així com aliniar l'activitat de l'ARC amb les polítiques i compromisos de cooperació al desenvolupament de la Generalitat de Catalunya.
En aquest àmbit l'ARC aporta la seva expertesa a la vegada que estableix ponts de solidaritat amb territoris en desenvolupament, en aspectes relacionats amb la creació d'institucionalitat, la gestió, la planificació, la normativa, la sensibilització, etc.
Per tal de gestionar un residu com a subproducte entre una empresa productora i una empresa receptora cal que les empreses ho sol·licitin conjuntament a l'Agència de Residus de Catalunya aportant la documentació següent:
Les empreses productora i receptora del residu hauran d'adjuntar sol·licitud conjunta del productor i del receptor del residu, que inclou una memòria explicativa adreçada al director de l'Agència de Residus de Catalunya.
Per veure les ponències i les fitxes de mostres vegeu la pestanya Més informació
Aquest any, l'Agència de Residus de Catalunya celebra els 10 anys d'organització de les jornades de gestió de residus com a subproductes.
Durant aquests anys la jornada ha estat el punt de trobada per aquelles empreses que generen uns residus i volen transformar-los en recursos
A més de la classificació pel material que compon el residu plàstic, també podem classificar els plàstics en funció del sector industrial que consumeix aquest plàstic i que posteriorment al seu ús el generarà com a residu.
Amb aquest criteri, la següent taula indica quin tipus de material plàstic consumeix cada sector i alguns exemples de productes fabricats amb cadascun dels materials.
El plàstic, gràcies a les seves propietats tècniques, és un material àmpliament estès i utilitzat en moltíssims àmbits de la nostra societat.
Segons dades de l'any 2011, la demanda anual de materials plàstics dels 27 països de la Unió Europea va ascendir a 47 milions de tones, que es destinen principalment per a la manufactura d'envasos i embalatges (40%), seguit d'altres mercats, com són materials de construcció, components d'automòbils i equipaments elèctrics i electrònics, entre d'altres.
• Rebran la subvenció 317 beneficiaris, la majoria dels quals, 219 corresponen a particulars i comunitats de propietaris
• Les ajudes permetran la retirada de més de 1.000 tones d'amiant
L'Agència de Residus de Catalunya (ARC) ha atorgat ajuts per valor d'1,2 milions d'euros corresponents a 317 peticions per a la retirada, en origen, de materials d'aïllament i de la construcció que continguin amiant.
La finalitat de la subvenció és promoure i fomentar la retirada d'aquest tipus de residus i procurar que aquesta s'efectuï amb les òptimes condicions, per a contribuir a la millora ambiental i la minimització del risc que aquest material comporta per a la salut pública.
Els ajuts que ha atorgat l'ARC, adscrita al Departament de Territori i Sostenibilitat, permetran la retirada de 1.012 tones d'amiant.
Els beneficiaris d'aquesta línia d'ajuts són els propietaris de béns immobles que continguin elements d'amiant procedents de la construcció i que impulsin el seu desamiantatge, ja siguin persones físiques o jurídiques, públiques o privades, i comunitats de veïns.
Cal remarcar que la majoria de peticions que rebran aquest ajut, 219, corresponen a particulars i comunitats de persones propietàries.
L'import de l'ajut inclou la manipulació i retirada de l'amiant efectuat per les empreses inscrites al RERA (Registre d'Empreses amb Risc d'Amiant), el seu transport així com la gestió i tractament dels residus d'amiant mitjançant les empreses inscrites al Registre general de persones gestores de residus de Catalunya (RGPGRC).
La gran majoria de residus d'amiant sorgeixen dels enderrocs, de les reparacions i de les operacions de retirada de materials amb amiant en edificis, instal·lacions i maquinària i s'han de recollir separats de la resta de residus que es puguin generar.
Pren nota d'aquesta data, el proper dimecres 21 d'octubre, et convidem a la jornada de presentació dels resultats del projecte reWIN E, que demostren la viabilitat d'un sistema sostenible de recollida, neteja i reutilització d'ampolles de vidre en el sector vinícola de Catalunya.
L'acte -que serà en línia- està dirigit a totes les entitats relacionades amb la producció, venta i el consum d'ampolles de vi.
Properament publicarem (pàgina web i xarxes socials) més informació detallada (programa, horaris...) de l'acte.
A més de mostrar els resultats de la prova pilot realitzada pel reWINE, l'esdeveniment comptarà també amb una taula rodona sobre diferents iniciatives que promouen la reutilització d'ampolles i un debat sobre com implementar la reutilització a Catalunya.
El projecte reWINE és un projecte cofinançat pel programa LIFE de la UE que es va iniciar a finals del 2016.
Ha involucrat cellers, comerços, restaurants, persones consumidores i deixelleries amb l'objectiu de fer una prova pilot per reutilitzar 100.000 ampolles de vi i demostrar la viabilitat tècnica, ambiental, social i econòmica d'un sistema sostenible de recollida, neteja i reutilització d'ampolles de vidre en el sector vitivinícola de Catalunya.
Disponibilitat dels recursos econòmics provinents d'Ecoembes i Ecovidrio i terminis de presentació i execució de campanyes de sensibilització per al foment de la recollida selectiva
Els sistemes integrats de gestió (SIG), Ecoembes i Ecovidrio, destinen recursos econòmics als ens locals de Catalunya per finançar les campanyes de comunicació per fomentar la prevenció, la recollida selectiva i una gestió correcta dels residus.
En els documents adjunts, els ens locals poden consultar els imports que els sistemes integrats de gestió destinen als ens.Els imports acumulats corresponen als anys 2018, 2019 i 2020 en dos arxius diferents, un d'Ecoembes i un d'Ecovidrio.
El càlcul dels imports dels sistemes integrats és el següent:
Més enllà d'aquesta data, els romanents de comunicació que no s'hagin justificat es traspassaran a l'ARC per a la realització de campanyes institucionals de comunicació arreu de Catalunya.
Prèviament a la seva execució, les propostes de campanyes de comunicació han de ser presentades a l'Agència de Residus de Catalunya per a la seva validació i posterior tramesa als sistemes integrats, juntament amb la fitxa de comunicació que està disponible a l'apartat de documents.
La data límit per presentar candidatures és el 31 de gener de 2009.
Les candidatures s'han de presentar mitjançant els formularis de participació al Premi que podreu descarregar en aquesta mateixa pàgina o sol·licitant-los directament al Centre Català del Reciclatge per telèfon (93 567 33 00) o per correu electrònic: [EMAIL].
Les candidatures s'han de lliurar en un sobre tancat i amb tot el material correctament identificat a una de les adreces següents:
Juntament amb el formulari de participació s'ha de trametre adjunta obligatòriament la documentació següent:
- Formulari de la categoria A emplenat i signat.
- Dues fotografies del producte en color, en format paper i digital.
- Una mostra del producte o, si no és possible, un pòster explicatiu del producte (mida 50 cm x 70 cm en suport rígid.
- Formulari de la categoria B emplenat i signat.
- Dues fotografies del projecte en color, en format paper i digital.
- Un prototip o maqueta del projecte o, si no és possible, un pòster explicatiu del projecte (mida 50 cm x 70 cm en suport rígid.
- Formulari de la categoria C emplenat i signat.
- Dues fotografies de l'estratègia en color, en format paper i digital (només en cas que aquesta estratègia inclogui l'adquisició de productes reciclats/reciclables).
- Un pòster explicatiu de presentació de l'estratègia (mida 50 cm x 70 cm en suport rígid.
- Formulari de la categoria D emplenat i signat.
- Dues fotografies del material en color, en format paper i digital.
- Una mostra del material o, si no és possible, un pòster explicatiu del producte (mida 50 cm x 70 cm en suport rígid.
Escola Superior de disseny (ESDI) amb la candidatura "Carro de neteja viària"
Onadis Barcelona Disseny, S.L. amb la candidatura "Tanca sèria plana
Marcadiferencia, SL amb la candidatura "Boc'n roll"
URBASER (realitzat conjuntament amb Elisava Escola Superior de Disseny) amb la candidatura "Trapos sucios"
URBASER (Realitzt conjuntament amb Elisava Esjcola Superior de Disseny) amb la candidatura "Trapos sucios"
El passat 20 d'octubre va tenir lloc l'acte de lliurament del Premi Disseny per al reciclatge 2011.
Va ser el tret de sortida del Mes del disseny per al reciclatge i, a més, un dels actes de la Barcelona design Week, la setmana entorn al disseny que organitza anualment el BCD (Barcelona Centre de Disseny).
Producte industrialitzat i comercialitzat que previngui la gneració de residus i sigui reciclat i reciclable.
Iniciativa, política i procés o sistema implantat o executat en l'àmbit de Catalunya, que integri globalment elsconceptes de prevenció i foment del reciclatge i reciclabilitat.
Material que previngui la generació de residus i/o que sigui reciclat, i que es comercialitzi i/o estigui en fase avançada de recerca, de desenvolupament i d'innovació (R+D+I).
L'Agència de Residus de Catalunya celebra entre el 20/10/2011 i el 27/11/2011 el Mes del Disseny per al Reciclatge 2011.
Durant aquest període tindran lloc diversos actes –jornades, conferències, tallers, etc.– amb l'objectiu de difondre les novetats en aquesta matèria entre els professionals del sector i també d'acostar aquest concepte al públic en general.
El tret de sortida d'aquest Mes és el 20 d'octubre de 2011.
Aquest dia tindrà lloc una jornada i un taller sobre ecodisseny i culminarà al vespre amb l'acte formal de lliurament del Premi Disseny per al Reciclatge 2011 i la inauguració de l'exposició corresponent.
Tots aquests actes tindran lloc al Palau Robert, a Barcelona (Passeig de Gràcia 107).
A partir d'aquest dia i durant tot un mes, diverses entitats com ara escoles de disseny, centres de recerca, empreses, associacions de dissenyadors professionals, etc. organitzen actes relacionats amb l'ecodisseny o més concretament amb el disseny per al reciclatge.
Hi ha activitats adreçades a públics diversos: estudiants de disseny, dissenyadors, fabricants de productes, consumidors, públic general.
Us animem a que consulteu el calendari d'activitats i participeu.
Totes les activitats són gratuïtes, prèvia inscripció seguint el procediment que correspongui en cada cas.
La gran majoria d'aquests actes se celebraran a les instal·lacions del Palau Robert, però cal consultar el programa de cada acte perquè excepcionalment algunes tenen lloc a altres ubicacions.
Durant aquest període també estarà oberta al públic l'exposició del Premi Disseny per al Reciclatge 2011, al mateix recinte del Palau Robert, concretament a la Sala de Cotxeres.
L'entrada a l'exposició és lliure i té els horaris següents: de dilluns a dissabte de 10:00 – 20,00 h i diumenges de 10:00-14:30 h.
L'exposició estarà oberta més enllà del Mes del Disseny per al Reciclatge, i durarà fins al 8 de gener de 2012.
El premi s'estructura en les quatre categories següents:
A. Productes.- Producte industrialitzat i comercialitzat que previngui la generació de residus i sigui reciclat i reciclable.
Pot presentar-se la societat que fabrica o distribueix el producte en l'àmbit de Catalunya o el seu dissenyador professional.
B. Projectes.- Projecte de disseny d'un producte, no produït ni comercialitzat, que previngui la generació de residus i sigui reciclat i reciclable.
C. Estratègies.- Iniciativa, política, procés o sistema, implantat o executat en l'àmbit de Catalunya, que integri globalment els conceptes de prevenció i foment del reciclatge i de la reciclabilitat.
D. Materials.- Material que previngui la generació de residus i/o que sigui reciclat, i que es comercialitzi i/o estigui en fase avançada de recerca, de desenvolupament i d'innovació (R+D+I).
Pot presentar-se la societat que fabrica el material o l'entitat que desenvolupa l'R+D+I.
La primera etapa serà valorada per un equip d'experts de l'Agència de Residus de Catalunya a partir dels criteris següents:
Les candidatures preseleccionades passaran a la segona etapa.
La segona etapa serà valorada pel Jurat i tindrà en compte els criteris següents:
Quedaran excloses de participació aquelles candidatures que:
El jurat del Premi es constituirà expressament per avaluar les candidatures presentades.
El componen un expert en ecologia i medi ambient, un expert en ecodisseny i un representant de cadascuna de les següents entitats:
La data límit de presentació de les candidatures és el dia 15 de març de 2011.
La dotació del Premi Disseny per al Reciclatge 2011 s'eleva a l'import total de dotze mil euros (12.000 € ).
Aquest import es distribuirà entre les diferents categories de la següent manera:
En el cas que hi hagi dues o més candidatures premiades en una categoria, l'import que li ha estat inicialment destinat es repartirà a parts iguals entre les diferents candidatures premiades.
A més de l'import econòmic corresponent, al premiat de cada categoria li serà lliurat un guardó i un diploma acreditatiu.
Es poden concedir mencions honorífiques a les candidatures que no hagin assolit el premi però que mereixin una especial consideració.
El Premi Disseny per al reciclatge 2011 de l'Agència de Residus de Catalunya es lliurarà en un acte solemne que convocarà la directora de l'Agència de Residus de Catalunya.